તમે શિક્ષક હોવાનું આત્મગૌરવ રાખો. ડો.કલામ કે જેઓ મિસાઇલમેન, પૂર્વરાષ્ટ્રપતિ હતા. તેમને એક પ્રશ્ન કરાયો હતો કે તમને લોકો કેવી રીતે યાદ કરે તો ગમે/ ત્યારે ડો.કલામે કહ્યું કે મને એક શિક્ષક તરીકે યાદ કરશે તો ગમશે. એ જ રીતે નડિયાદમાં જ્યારે પૂજ્ય પ્રમુખસ્વામી મહારાજ હતા ત્યારે બાળકો-કિશોરોએ એક કવ્વાલી રજૂ કરતાં પ્રશ્ન કર્યો હતો કે આ તારા પૂછે છે, નદીઓ પૂછે છે કે પૂજ્ય પ્રમુખસ્વામી મહારાજ કોણ છે/ ત્યારે પૂજ્ય પ્રમુખસ્વામી મહારાજે જવાબ આપ્યો હતો કે ‘હું સ્વામિનારાયણ સંપ્રદાયનો એક સાધુ છું.’ જે રીતે પૂજ્ય પ્રમુખસ્વામી મહારાજે સાધુ હોવાનું આત્મગૌરવ રાખ્યું હતું, એ જ રીતે તમે શિક્ષક હોવાનું આત્મગૌરવ રાખો.